CELEX: 62016CN0590
Language: el
Date: 2016-11-21 00:00:00
Title: Υπόθεση C-590/16: Προσφυγή της 21ης Νοεμβρίου 2016 — Ευρωπαϊκή Επιτροπή κατά Ελληνικής Δημοκρατίας

30.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/24
            
         Προσφυγή της 21ης Νοεμβρίου 2016 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-590/16)
   (2017/C 030/29)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή (εκπρόσωποι: Flavia Tomat και Αικατερίνη Κυρατσού)
   
      Καθής: Ελληνική Δημοκρατία
   
      Αιτήματα
   
   
               —
            
            
               να αναγνωριστεί ότι, σύμφωνα με το άρθρο 258 της Συνθήκης για τη Λειτουργία της Ευρωπαϊκής Ένωσης, η Ελληνική Δημοκρατία με τη θέσπιση και τη διατήρηση σε ισχύ νομοθεσίας που επιτρέπει την διάθεση πετρελαιοειδών προϊόντων χωρίς την επιβολή του ειδικού φόρου κατανάλωσης από τα πρατήρια της εταιρείας «Καταστήματα Αφορολογήτων Ειδών Α.Ε.» στους Μεθοριακούς Σταθμούς Κήπων Έβρου, Κακαβιάς και Ευζώνων, που βρίσκονται όλα σε περιοχές που συνορεύουν με τρίτες χώρες — συγκεκριμένα με την Τουρκία, την Αλβανία και την πρώην Γιουγκοσλαβική Δημοκρατία της Μακεδονίας αντίστοιχα — παρέβη τις υποχρεώσεις που υπέχει δυνάμει της παραγράφου 1 του άρθρου 7 της Οδηγίας 2008/118/ΕΚ (1).
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1.
            
            
               Σύμφωνα με την από 01-09-2014 αιτιολογημένη γνώμη που απέστειλε η Επιτροπή στις ελληνικές αρχές, η Ελλάδα με την έγκριση της διάθεσης από τα πρατήρια που διατηρεί η εταιρεία «Καταστήματα Αφορολογήτων Ειδών Α.Ε.» στους Μεθοριακούς Σταθμούς Κήπων Έβρου, Κακαβιάς και Ευζώνων πετρελαιοειδών προϊόντων, στα οποία δεν επιβάλλεται ειδικός φόρος κατανάλωσης έχει παραβεί τις υποχρεώσεις της σύμφωνα με την Οδηγία 2008/118 για το γενικό καθεστώς των ειδικών φόρων κατανάλωσης, καθώς δεν θεωρεί ότι η διάθεση αυτή συνιστά πραγματική θέση σε ανάλωση. Ο άμεσος εφοδιασμός οχημάτων με καύσιμα στα πρατήρια αυτά συνιστά θέση σε ανάλωση και υπόκειται στον ειδικό φόρο κατανάλωσης.
            
         
               2.
            
            
               Οι περιπτώσεις απόκλισης από τον βασικό κανόνα, ο οποίος προβλέπει ότι ο φόρος καθίσταται απαιτητός στο κράτος μέλος όπου λαμβάνει χώρα η κατανάλωση, καθορίζονται ρητά από τον νομοθέτη της Ε.Ε. Η εφαρμογή απλουστευμένων διαδικασιών εξαγωγής σε τρίτη χώρα κατά τη διάθεση πετρελαιοειδών προϊόντων που υπόκειται σε ειδικό φόρο κατανάλωσης αντιβαίνει στην Οδηγία 2008/118, επειδή δεν εμπίπτει στο πεδίο εφαρμογής καμίας από τις σχετικές διατάξεις της.
            
         
      (1)  ΕΕ L 9 της 14.1.2009, σελ. 12.